اصبر الروح بيش وانته بيه الروح
واذا تطلع اظلن بس جسد خالي
لكيتك من جنت مالاكي كل الناس
انته اول محب ونته الصرت تالي
يالكلك محبه وانته احن مخلوق
معقوله الحمامه اتصير كتالي
صح ماكو بجمالك انه ادري بهاي
وروجة رقتك ماكظهه كل جالي
حرام اعليك تزعل ونته تزعل ليش؟
اجيك انه اعتذر وبلا ذنب خالي
غالي وكلشي عندي ومااهدك دوم
وغالي وهسه احبك جي صرت غالي
احسك تختلف عن كل بقيت الناس
بعيوني اشوفك عالنجم عالي
واشوفن دمعتك ماجنهه تنزل ماي
ذهب تنزل دمعتك تجدح اتلالي
الك بستان عمري بكل ثمن مزروع
راضي بكل شي منك كلشي يحلالي
اجيك ومن ارد فارغ ارد للغير
وعنب بس اعله مودك تارس اسلالي
يمك انسه روحي ومن اكون وياك
وعلى فنجان شفتك تركع ادلالي
تحيااااااااااتي
علاء الكربلائي